NÁVRH
UZNESENIE VLÁDY SLOVENSKEJ REPUBLIKY
č. 
z 

k návrhu na zrušenie úlohy C. 2 a D. 3 uznesenia vlády SR č. 815 zo 17. júla 2002 k návrhu na poskytnutie a uvoľnenie finančných prostriedkov z rozpočtu Fondu národného majetku SR schválených pre rok 2002 pre Ministerstvo zdravotníctva SR na dofinancovanie a oddĺženie štátnych zdravotníckych zariadení a zdravotných poisťovní a návrhu na použitie a uvoľnenie finančných prostriedkov vo výške 2,915 mld. Sk pre Ministerstvo dopravy, pôšt a telekomunikácií SR  v roku 2002 z rozpočtu Fondu národného majetku SR

Číslo materiálu:		
Predkladateľ:	minister dopravy, pôšt a telekomunikácií SR	
Vláda

A.	schvaľuje

A.1  návrh  na  zrušenie  úlohy  C. 2  a  D. 3   uznesenia vlády  SR  č. 815 zo 17. júla 2002
k návrhu na poskytnutie a uvoľnenie finančných prostriedkov z rozpočtu Fondu národného majetku SR schválených pre rok 2002 pre Ministerstvo zdravotníctva SR na dofinancovanie a oddĺženie štátnych zdravotníckych zariadení a zdravotných poisťovní

     A.2   návrh   na  použitie  majetku  Fondu  národného  majetku SR  v roku 2002 podľa § 28
odst. 3  písm. b/  bod 1)  zákona č. 92/1991 Zb. o podmienkach prevodu majetku štátu na iné osoby v znení neskorších predpisov vo  výške  2,915 mld. Sk v prospech Ministerstva dopravy, pôšt a telekomunikácií SR na splatenie záväzkov Železníc SR voči Sociálnej poisťovni vo výške 1,400 mld. Sk, Spoločnej zdravotnej poisťovni vo výške 0,720 mld. Sk (istiny), Národnému úradu práce vo výške 0,473 mld. Sk a obchodných záväzkov voči rozvodným energetickým podnikom za dodávku elektrickej energie vo výške 0,322 mld. Sk

B.	ukladá

ministrovi dopravy, pôšt a telekomunikácií  
  
B.1  uzavrieť  s  Fondom   národného  majetku  SR   zmluvu    o    poskytnutí   finančných
        prostriedkov v zmysle bodu A.2 tohto uznesenia 

              do 30. septembra 2002

B.2  zabezpečiť, aby  finančné prostriedky uvoľnené z rozpočtu Fondu národného majetku
SR vo výške 2,915 mld. Sk pre Ministerstvo dopravy, pôšt a telekomunikácií SR  v roku 2002 boli použité na úhradu starých dlhov Železníc SR podľa bodu A.2 tohto uznesenia

              do 7 dní po obdržaní finančných prostriedkov z Fondu národného majetku SR

C.	odporúča

prezidentovi prezídia Fondu národného majetku SR  

C.1 uzavrieť  s  Ministerstvom  dopravy,  pôšt a telekomunikácií SR zmluvu o poskytnutí 
       finančných prostriedkov v zmysle bodu A.2 tohto uznesenia 

             do 30. septembra 2002

C.2 zabezpečiť zdroje na realizovanie bodu A.2 tohto uznesenia a poukázať ich na účet 
       Ministerstva dopravy, pôšt a telekomunikácií SR

             do 15. októbra 2002

Vykonajú:      minister dopravy, pôšt a telekomunikácií

Na vedomie:   prezident prezídia Fondu národného majetku SR